Mannamót Markaðsstofa landshlutanna er stefnumót fagaðila í ferðaþjónustu á Íslandi . Markaðsstofur landshlutanna , í samvinnu við flugfélagið Erni og Isavia , setja upp vinnufundinn Mannamót í Kórnum í Kópavogi fyrir samstarfsfyrirtæki sín fimmtudaginn 16. janúar 2020 kl. 12:00 – 17:00 . Mannmót markaðsstofanna er hugsað sem kynningarvettvangur ferðaþjónustunnar á landsbyggðinni og tækifæri til að koma á fundum fagaðila í greininni . Tilgangurinn er að kynna landsbyggðarfyrirtæki fyrir ferðaþjónustuaðilum sem staðsettir eru víðs vegar um landið . Ísland hefur mikið upp á að bjóða og Mannamót hjálpar til við að mynda og efla tengsl innan ferðaþjónustunnar . Gestum á Mannamóti gefst kostur á kynna sér það sem mismundi landshlutar eru að bjóða uppá með áherslu á vetrarferðaþjónustu . Ef þú tengist ferðaþjónustu eða fellur í einhvern af neðangreindum flokkum , þá bjóðum við þig hjartanlega velkomin / n Starfsfólk ferðaskrifstofa og ferðaskipuleggjenda Starfsfólk upplýsinga - og bókunarmiðstöðva Leiðsögumenn Nemendur í leiðsögunámi og ferðamálafræðum ásamt kennurum í ferðamálagreinum Starfsfólki í þjónustuverum flugfélaga Starfsfólki í mótttökum hótela og gistihúsa Enginn aðgangseyrir er fyrir gesti á sýninguna en gott er þó að skrá sig , svo að við getum metið mætingu og verið tilbúin að taka á móti ykkur . Fjölnotamál skipta máli : Boðið verður upp á kaffi og einnig verður bás með Kranavatni á vegum Íslandsstofu . Við hvetjum alla til þess að taka með sér fjölnotamál til þess að takmarka notkun á einnota málum . Hlökkum til að eiga frábæran dag með ykkur á MANNAMÓTI MARKAÐSSTOFA LANDSHLUTANNA 2020 !